Allikukivi kalevivabrik

pisi|Zoepfeli loss tagant
Allikukivi kalevivabrik (varem kasutusel ka nimekujud Hallikukiwi ja Quellenstein, KwellensteinLiiwimaa kubermangu walitsus teatab, et 27. augustil uue Liiwimaa politsei kohaline sisseseadmine, Eesti Postimees ehk Näddalaleht : ma- ja linnarahvale, nr. 37, 14 september 1888, lk 2, ka Voltveti kammvillriidevabrik, Voltveti kalevivabrik) oli kalevit ja kammvilla tootev vabrik Pärnu maakonnas Saarde vallas endisaegses Allikukivi külas (tänapäeval Tihemetsa aleviku ala).

Vabriku rajas 1858 Riia tööstur Albert Zoepfel. Vabrikus töötas umbes 400 inimest. Vabrikul oli oma kool, arst ja apteek, samuti ruumid seltsielu tarvis, kus tegutsesid laulukoor, orkester, esitati näitemänge ja loodi karskusselts. Vabrik hävis 12. aprillil 1894 tulekahjus.

Kalevivabriku alal on kaks kultuurimälestiseks tunnistatud objekti: Allikukivi park (mälestis nr 16749) ja Allikukivi kalevivabriku direktori elamu (mälestis nr 16748) (vaadatud 15.09.2015) (vaadatud 15.09.2015).

Viited

Kategooria:Saarde vald
Kategooria:Eesti tekstiilitööstusettevõtted
Kategooria:Eesti endised ettevõtted